paragraph_text: Krajem travnja 1945. 1. i 5. puk SDK su prešli u Italiju gdje su se predali zapadnim Saveznicima koji su ih odveli u zarobljeničke logore iz kojih su pušteni 1947. Preostali dio SDK se predao Britancima u Austriji koji su ih izručili partizanima. Sastavni dio postrojbi SDK činile su i "Hrvatska armija" kojom je zapovjedao general Parac i "Slovenska armija" kojom je zapovjedao general Prezelj. Od Hrvata koji su bili vojnici SDK-a treba spomenuti imena kao što su Matija Parac, Roko Kaleb i Mladen Bilić. Roko Kaleb je nakon Drugog svjetskog rata bio predsjednik imigracijske hrvatske udruge "Hrvatska Zora" sa sjedištem u Münchenu. Od ratnih operacija koje je obavila Hrvatska armija najpoznatija je izvlačenje postrojbi SDK iz Slovenije u Italiju i Mostobran na rijeci Soča kod Gorice na granici s Italijom.